Downloaded from YTS.MX
Official YIFY movies site: YTS.MX
Μια φορά κι έναν καιρό,
ήταν ένα όμορφο κοριτσάκι.
Η γιαγιά της την αγαπούσε πάρα πολύ.
Μια μέρα, της έδωσε μια κάπα από κόκκινο βελούδο.
Επειδή της πήγαινε πάρα πολύ,
ήθελε να τη φοράει συνέχεια.
Πέρασε ο καιρός…
Όλοι τη φώναζαν Κοκκινοσκουφίτσα.
Πέρασαν τα χρόνια…
Η μικρή Κοκκινοσκουφίτσα
έγινε μια όμορφη και έξυπνη κοπέλα.
Είχε μεγάλα όνειρα στην καρδιά της,
και ξεκίνησε ένα ταξίδι.
ΜΙΑ ΦΟΡΑ ΚΙ ΕΝΑΝ ΚΑΙΡΟ ΕΓΙΝΕ ΕΝΑ ΕΓΚΛΗΜΑ
Είναι μακριά ακόμα η πόλη;
Αμάν! Να πάρει!
Έλεος, πόσες φορές πια;
Είναι πανέμορφο το δάσος αλλά γεμάτο αγκάθια.
Δεσποινίς, τα όμορφα πράγματα συνήθως έχουν αγκάθια.
Εσύ με τα κόκκινα!
Εκπλήσσομαι που με αγνοείς έτσι απλά.
Είμαι μάγισσα.
Μάγισσα.
Δεν έμεινες άφωνη;
Τι θέλεις; Πηγαίνω στη Σπενχάγκεν.
Στη Σπενχάγκεν; Είναι μακρύς ο δρόμος. Πολύ κουραστικό ταξίδι.
Οπότε, ας μην αργώ καλύτερα.
Τι απεριποίητη που είσαι!
Τόσο μακρύ ταξίδι κι εσύ φοράς αυτά τα παλιοπάπουτσα!
Θα πονέσουν τα πόδια σου!
Λοιπόν, με τα μαγικά μου θα σου χαρίσω όμορφα παπούτσια.
Όχι, ευχαριστώ.
Για στάσου λίγο!
Με τέτοια παλιοπάπουτσα, πώς να τρέξεις;
Χρειάζεσαι καινούργια.
Με τρομάζεις.
Θα κάνω τα μαγικά μου.
Δεν μπορείς να πάρεις ανάσα.
Καινούργια παπούτσια…
Δεν είναι ωραία ιδέα;
Καινούργια παπούτσια.
Τι;
Μα, εσείς θα ξεψυχήσετε!
Σ' αυτό το βασίλειο, η ομορφιά είναι το παν!
Δες, δεν μοιάζω με καμιά γριά μάγισσα. Έχω στιλ, σωστά;
Βλέπεις;
Είπες κάτι; Αυτό το ραβδί σού φαίνεται άθλιο;
Είναι αντίκα!
Τα παιδιά δεν αντιλαμβάνονται την ομορφιά του ραβδιού.
Αλήθεια;
Ας αφήσουμε τα δικά μου τώρα.
Θα αλλάξεις παπούτσια για να ταιριάζεις με το όμορφο βασίλειό μου.
Εντάξει;
Θα μεταμορφώσω το απεριποίητο κορίτσι με τα παλιοπάπουτσα σε μια καλλονή!
Μη με λες απεριποίητη.
Βίντα Βάντα…
Βίνταλι!
Σαν γλίτσα είναι!
Μα τι μου έκανε!
Τι σόι μάγισσα είσαι;
Μπορώ να κάνω κάθε είδους μαγικά.
Απλώς τα παπούτσια είναι…
Δεν είναι το φόρτε μου.
Γιατί τα κάνεις τότε αυτά τα ξόρκια;
Έμεινε λίγη βρομιά εκεί. Πάνω στο τακούνι.
Ποιος φταίει, ε;
Στάσου! Ωχ!
Πω πω, τι έπαθες!
Μη στενοχωριέσαι, εντάξει;
Τα παπούτσια ήταν λασπωμένα έτσι κι αλλιώς.
Αυτά είναι τα παπούτσια μου!
Αχ, τα ποδαράκια μου!
Αμάν!
Τα παπούτσια μου…
Δικά σου είναι λοιπόν.
Ευχαριστώ.
Με λένε Κοκκινοσκουφίτσα. Εσένα;
Σταχτοπούτα.
Το περιστέρι που φρόντιζα…
πέθανε.
Λυπάμαι πολύ.
ΑΝΝ
Πες μου, Σταχτοπούτα, ποιος σου κάνει τη ζωή δύσκολη;
Ορίστε;
Ξέρω ότι μόλις γνωριστήκαμε, αλλά έχω φοβερή διαίσθηση.
Το άτομο αυτό είναι η μητριά σου;
Ή η θετή αδελφή σου, η Ανν;
Μα πώς…
Αυτά τα παλιά ρούχα. Είναι αποφόρια, έτσι;
Γράφει "Ανν" στη λαιμόκοψη.
Για να γράφει το όνομά της, δεν θα 'ναι μοναχοπαίδι.
Έχεις άλλη μία αδελφή.
Το γεγονός ότι οι γονείς σου δεν σου έδωσαν καινούργια ρούχα,
και δεν μπορείς να παραπονεθείς κιόλας,
δείχνει ότι έχεις μητριά.
Και το όνομά σου…
Το όνομά μου;
Είναι "Σταχτοπούτα", έτσι;
Βγαίνει από το "στάχτη".
Σημαίνει "καλυμμένη με στάχτη".
Δεν διστάζεις καν να το πεις…
Η οικογένειά σου πρέπει να σου φερόταν απαίσια.
Είναι εντυπωσιακό…
Δεν ξέρω γιατί σου συμβαίνουν αυτά τα φρικτά πράγματα.
Δεν θα λύσεις τα προβλήματά σου με τα κλάματα.
Σ' αυτό το βασίλειο…
η ομορφιά είναι το παν.
Το παλάτι όπου ζει ο βασιλιάς είναι το πιο όμορφο στον κόσμο.
Τα άσχημα είναι απαγορευμένα.
Οι άσχημοι, βρόμικοι άνθρωποι είναι…
Φύγε. Άντε στο σπίτι σου!
…εντελώς αόρατοι για όλους.
Επειδή είμαι έτσι…
Σταχτοπούτα!
Ναι, μητέρα.
Τα φλιτζάνια είναι άδεια.
- Γρήγορα, φτιάξε λίγο τσάι. - Αμέσως.
Έλεος, δεν είσαι μόνο άσχημη, είσαι και αργή.
Συγγνώμη.
Γρήγορα, φέρε μου τον καθρέφτη μου.
Αμέσως.
Σταχτοπούτα, μάζεψε κι άλλα σμέουρα. Μας τελειώνει η μαρμελάδα.
Αδελφή μου, Μάργκο, εγώ…
Ορίστε; Τι;
Τι έγινε;
Ορίστε; Μη μου πεις ότι περίμενες να πας στον χορό, ε;
Είναι ποτέ δυνατόν;
Άκου, Σταχτοπούτα.
Ο χορός απόψε είναι για να διαλέξει ο πρίγκιπας τη γυναίκα του.
Ένας χορός για την όμορφη κόρη μου, την Ανν, που θα γίνει πριγκίπισσα.
Μητέρα!
Αν ο πρίγκιπας ήξερε ότι είχα μια τόσο άθλια αδελφή,
δεν θα ξετρελαινόταν μαζί μου.
Δεν θα το επιτρέψουμε αυτό, όχι.
Λοιπόν, θα βρούμε τον καλύτερο κομμωτή για να γίνεις ακαταμάχητη.
Ευχαριστώ, μητέρα!
Ανν μου. Έχω κι άλλο κρυφό χαρτί.
Μητέρα, είσαι υπέροχη. Τι είναι;
Αχ, όχι! Μου έπεσε.
Τι κάνεις; Δικό μου είναι αυτό!
Αμάν! Ξανάρθε το βρομιάρικο!
Οι φίλοι της Σταχτοπούτας είναι πολύ λαίμαργοι.
Απαίσιο περιστέρι!
Δεν πρέπει να υπάρχουν βρόμικα πράγματα στο βασίλειο.
Μη!
Και σκότωσε το περιστέρι που φρόντιζες εξαιτίας αυτού;
Τι να κάνω κι εγώ;
Ήμουν άτυχη από τότε που γεννήθηκα.
Εννοώ…
Αυτό το περιστέρι κι εγώ…
Δεν είμαστε όμορφοι.
Αλλά ακόμα κι αν πας στον χορό, δεν έχεις μιλήσει ποτέ στον πρίγκιπα.
Δεν τον συμπαθείς καν. Θες να γίνεις γυναίκα του;
Ναι, αν είναι αυτός.
Περίμενε, σου αρέσει;
Είναι ένας υπέροχος άνθρωπος.
Είτε είσαι όμορφος είτε όχι, σου φέρεται δίκαια.
Μία φορά μόνο τον έχω δει.
Και δεν μπορούσα να βγάλω άχνα.
Σάστισα μπροστά του.
- Και… - Μιλάς πάρα πολύ!
Ο πρίγκιπας παρακολουθεί τα κοινά από παιδί.
Είναι καλός και μοντέρνος.
Αν ο πρίγκιπας γίνει βασιλιάς, το βασίλειο θα ανθίσει.
Αν μπορούσα να παντρευτώ έναν υπέροχο πρίγκιπα,
δεν θα ζητούσα τίποτα άλλο.
Εντάξει, λοιπόν. Πάμε στον χορό.
Αδύνατον!
Γιατί;
Εγώ δεν…
Αυτά είναι τα μόνα ρούχα που έχω.
Δεν θα μ' αφήσουν να μπω στο παλάτι ντυμένη έτσι.
Η αδελφή μου, η Μάργκο, πέταξε και τα παπούτσια μου.
Πέταξε τα παπούτσια σου; Αυτό είναι απαίσιο.
Τι 'ναι αυτά τα σημάδια;
Τα έπαθα μαζεύοντας σμέουρα.
Από τους θάμνους.
Φαίνεται ότι έμπλεξες.
Αν ισχύει, θα σε βοηθήσω.
Δεν έφυγε τελικά αυτή.
Με λένε Μπάρμπαρα!
Μπορώ να σε κάνω όμορφη για τον χορό.
Δεν σε πιστεύω.
Μη με υποτιμάς.
Είμαι καλή σ' αυτό.
Βίντα Βάντα…
Βιν…
νταλι!
Τι;
Φοβερό!
Τι έχετε να πείτε;
Έγινες άλλος άνθρωπος!
Είναι τόσο χαριτωμένη!
Μπάρμπαρα, κάν' το και σ' εμένα.
Τι;
Θα πάω κι εγώ στον χορό.
Γιατί, παρακαλώ;
Ταξιδεύω για να διευρύνω τους ορίζοντές μου.
Θα δω τα αξιοθέατα άλλων χωρών.
Έχεις πρόγραμμα εσύ. Βεβαίως τότε.
Βίντα Βάντα…
Βίντα…
λι!
Φοβερό! Είμαι σαν πριγκίπισσα!
Τι;
Είναι σαν γλίτσα!
Μπάρμπαρα! Τα παπούτσια μου γέμισαν λάσπες πάλι.
Συγγνώμη.
Άσ' τα αυτά.
Πώς θα πάω στον χορό μ' αυτά τα παπούτσια;
Κι εσύ;
Δεν είχα παπούτσια έτσι κι αλλιώς.
Έτσι πάει;
Μα δεν μπορείς να κάνεις κάτι;
Τα παπούτσια είναι λίγο δύσκολα…
Δεν έχεις αλλάξει καθόλου, θεία Μπάρμπαρα.
Κι άλλη μάγισσα!
Χαίρετε, κυρίες μου.
Καλώς την Τέκλα.
Γεια σας.
Κι εγώ
χάρηκα πολύ.
Χαίρω πολύ.
Θεία Μπάρμπαρα, χρόνια και ζαμάνια.
Χρησιμοποιείς ακόμα αυτήν την παλιατζούρα;
Με τέτοιο ραβδί που έχεις, τα μάγια θα λυθούν τα μεσάνυχτα.
Πολύ λίγος χρόνος!
Όλα τα μάγια κάποτε λύνονται.
Να χρησιμοποιήσετε τη δική μου μαγεία.
Θα σας κρατήσει 24 ώρες.
Τι λες λοιπόν;
Να κάνω τα παπούτσια σου όμορφα γυάλινα γοβάκια;
Θα 'ταν υπέροχο! Μπορείς;
Φυσικά και μπορώ.
Πρόσφατα έμαθα πώς να μεταμορφώνω αντικείμενα σε γυαλί.
Κάν' το, σε παρακαλώ!
Μα εσύ δεν έχεις παπούτσια.
Πρέπει να υπάρχει κάτι για να το μεταμορφώσω.
- Μπάρμπαρα! - Ναι;
Δώσε τα παπούτσια σου στην Σταχτοπούτα.
- Γιατί εγώ; - Κάν' το!
Άσ' τα αυτά.
- Έλα. - Όχι.
- Δάνεισέ της τα. - Όχι.
- Έλα. - Δεν μπορώ.
Απίστευτο. Είναι πανέμορφα. Είσαι φοβερή!
Ακούστε. Τα μάγια διαρκούν μόνο 24 ώρες.
Τα γοβάκια κάνουν μόνο στο άτομο που τα φόρεσε πρώτη φορά.
Κανένας άλλος δεν μπορεί να τα φορέσει.
Μην το ξεχνάτε.
Μάλιστα.
Τι είναι αυτά;
Τι έγινε; Πείνασες;
Δεν είναι για φαγητό!
Δεν θα ήταν πρέπον να πάμε με τα πόδια στο παλάτι, έτσι;
Βίντα Βάντα Βίνταλι!
Χαίρομαι πολύ, κυρίες μου. Είμαι ο Πολ, το ποντίκι.
Ξέρω τα πάντα για το παλάτι.
Τα πάντα, σας λέω. Για την κάβα και το τυρί.
Δεν γνωρίζουμε τίποτα για το παλάτι. Ευχαριστούμε για τη βοήθεια.
Σκουίκ.
Η κολοκύθα θα γίνει άμαξα;
Σκουίκ;
Τότε θα γίνω αμαξάς και θα σας συνοδεύσω στο παλάτι!
- Θαυμάσια. - Όντως.
Μπορεί ένα ποντίκι να οδηγήσει άμαξα;
Έχεις άδεια;
Όχι. Δεν υπάρχουν άδειες στην εποχή μας.
Κανένα θέμα.
Όπως πάντα, η μαγεία έχει τη λύση!
Βίντα Βάντα Βίνταλι!
Δεν μπορώ να αναπνεύσω απ' τη μύτη!
Ποτέ δεν πίστευα ότι θα μπορούσα να πάω στον χορό.
Κοκκινοσκουφίτσα, σ' ευχαριστώ πολύ.
Μην ανησυχείς. Κι εγώ ήθελα να πάω στον χορό.
Καμπάνα ακούστηκε;
Ναι.
Από το ρολόι του πύργου. Χτυπάει κάθε μία ώρα.
Όταν γνώρισα την Μπάρμπαρα, χτύπησε τέσσερις φορές.
Ναι, τώρα χτύπησε έξι φορές, οπότε η ώρα είναι έξι.
Που σημαίνει ότι έχουμε έξι ώρες μέχρι να λυθούν τα μάγια.
Πρόσεχε!
Τι έγινε;
Πετάχτηκε από το πουθενά!
Χτυπήσαμε κάποιον.
Ηρέμησε. Δώσε μου το λίγο αυτό.
Είναι αδύνατον…
Τον ξέρεις;
Ναι…
Είναι ένας κομμωτής που λέγεται Χανς.
Είναι ο κομμωτής της βασιλικής οικογένειας.
Αν σου φτιάξει τα μαλλιά, γίνεσαι άλλος άνθρωπος.
Μάλιστα. Απ' το μαλλί του φαίνεται το χάρισμα.
Είναι νεκρός.
Τι θα κάνουμε;
Πρέπει να ειδοποιήσουμε τους στρατιώτες του παλατιού.
Έχεις δίκιο.
Εγώ φταίω.
Επειδή ήθελα να πάω στον χορό.
Δεν φταις εσύ.
Εννοείται, εγώ τον χτύπησα. Είναι δική μου ευθύνη.
Σωστά…
Είναι δύσκολο για ένα ποντίκι να οδηγήσει άμαξα.
Ναι, γι' αυτό θα παραδοθώ στις αρχές.
Θα παραδοθώ.
Μην ανησυχείτε.
Θα ξαναγίνω ποντίκι μετά τα μεσάνυχτα.
- Μας κάνεις τον άνετο; - Σκουίκ.
Πώς να πάμε χωρίς άμαξα;
Μα…
Τι συμβαίνει;
Κοκκινοσκουφίτσα;
- Ρίξτε μια ματιά. - Σκουίκ;
Τι είναι;
Γιατί έχει τόση βρομιά στα τακούνια του;
Δεν έχω ιδέα, ποντίκι είμαι στο κάτω κάτω.
- Εξυπνάδες… - Σκουίκ.
Υπάρχει μόνο ένας λόγος που είναι τόσο βρόμικα.
Σκουίκ;
Πιθανότατα κάποιος τον έσυρε στο έδαφος.
Τι εννοείς;
Δεν πέθανε επειδή τον χτυπήσαμε.
Ήταν ήδη νεκρός.
Τι κάνουμε, Σταχτοπούτα;
Να το αναφέρουμε; Να πούμε την αλήθεια;
Αλλά αν το κάνουμε…
Θα γίνει έρευνα και δεν θα πάμε στον χορό.
Δεν έκανες τίποτα κακό,
οπότε δεν είναι δίκαιο να χάσεις τον χορό.
Οπότε, τι θα κάνουμε;
Εντάξει, λοιπόν. Καλό μου φαίνεται αυτό.
Έχεις πολύ σατανική έκφραση τώρα.
Έκανα το τέλειο έγκλημα.
- Ξέφυγα λιγάκι; - Σκουίκ.
- Λες και έχω άλλη επιλογή. - Σκουίκ.
Μα, ποιος τον σκότωσε;
Δεν έχω ιδέα.
Κανείς δεν ήξερε ότι θα περάσουμε από εδώ. Δεν περίμεναν κάποιον συγκεκριμένο.
Τι απαίσιο…
Όπως και να 'χει, δεν φταις εσύ που πέθανε.
Και η άμαξά μας θα εξαφανιστεί τα μεσάνυχτα.
Που σημαίνει ότι τίποτα δεν θα μας συνδέει με το πτώμα.
Πολ,
θέλω μια χάρη.
Σκουίκ.
Εντάξει, φτάσαμε.
Ευχαριστούμε.
Όχι! Δεν επιτρέπεται κάποια τόσο άσχημη όσο εσύ.
Φύγε από δω!
Καλησπέρα.
Είστε τόσο όμορφες! Καλώς ήρθατε! Περάστε.
Σου είπα όχι!
Είσαι άσχημη, χάσου από δω. Τελείωνε!
Απίστευτο!
- Κοκκινοσκουφίτσα; - Ναι;
Φαίνομαι κάπως; Νιώθω ότι ο κόσμος με κοιτάζει.
- Φυσικά. - Τι;
Σε κοιτάζουν επειδή είσαι όμορφη.
Δεν είμαι και τόσο…
Σταχτοπούτα;
Η μητριά μου κι η αδελφή μου, η Ανν.
Αυτές είναι;
Μητέρα, πού είναι η Μάργκο;
Δεν είναι εδώ;
Ενθουσιάστηκε τόσο, που έφυγε πριν από εμάς.
Κάπου εδώ γύρω είναι και τρώει.
Μητέρα, τα μαλλιά μου είναι ωραία;
Ανν!
Ο Χανς σε χτένισε! Φυσικά και είναι ωραία.
Άλλωστε, το γεγονός ότι ο πρίγκιπας προτιμά γυναίκες με κοντά μαλλιά,
όπως θα περίμενε κανείς από αυλικό, μόνο ο Χανς θα το ήξερε!
Χαίρομαι που σ' έβαλα να τα κόψεις.
Έχεις δίκιο.
Όλα καλά. Απλώς δεν τα έχω συνηθίσει.
Πώς πήγε το άλλο;
Δεν σε ακούω.
Είναι η μουσική.
Τι θα κάνω αν με δουν;
Θα είσαι μια χαρά. Είσαι εντελώς διαφορετική τώρα.
- Δεν θα σε καταλάβουν. - Αλήθεια;
Ναι.
Υπήκοοι του Κλερ ντε Λουν, ο Βασιλιάς Μπόβελ.
Υπήκοοι του Κλερ ντε Λουν, ο πρίγκιπας Γκίλμπερτ.
Ταίριαξε κόκκινο σακάκι με λευκό παντελόνι.
Ο πρίγκιπας είναι κούκλος ό,τι και να βάλει.
Οι περισσότεροι θα έμοιαζαν με γελωτοποιό.
Όχι ο πρίγκιπας. Σε καμία περίπτωση.
Ακούστε όλοι.
Καλώς ήρθατε στον χορό μας στο πανέμορφο παλάτι.
Η αποψινή βραδιά είναι για να βρει σύζυγο ο πρίγκιπας.
Όμορφες δεσποσύνες.
Αν σας ζητήσει σε χορό, μην ντραπείτε.
Χορέψτε μαζί του.
Λοιπόν, πρίγκιπα. Διάλεξε τη δεσποσύνη σου.
- Μα, πατέρα… - Διάλεξε.
Μην ανησυχείς για εκείνη που εξαφανίστηκε.
Μάλιστα, πατέρα.
Μητέρα, θα του αρέσω;
Θα είσαι μια χαρά. Να έχεις αυτοπεποίθηση.
Έχω πολύ άγχος.
Πρίγκιπά μου.
Τι;
Θα χορέψετε μαζί μου;
Ευχαρίστως.
Σ' ευχαριστώ.
Ορίστε; Για ποιο πράγμα;
Είσαι πολύ όμορφη.
Όχι, δεν είμαι.
Μάλλον ήρθε η ώρα να πάω παρακάτω.
Γυάλινα γοβάκια;
Η δεσποινίς Τέκλα επί το έργον.
Βασιλιά μου!
Τι έγινε; Διακόπτεις τον χορό!
Έχω να σας αναφέρω…
Με συγχωρείτε.
Αυτό είναι φρικτό!
Ακούστε με.
Ο χορός αναβάλλεται.
Μόλις τώρα, στο δάσος,
βρέθηκε ένας υπήκοός μας.
Ο κομμωτής μας, ο Χανς, είναι νεκρός.
Το πτώμα ήταν γεμάτο χώματα.
Συμπεραίνουμε ότι κάποιος προσπάθησε να το καλύψει.
Υπάρχει σημάδι οπλής αλόγου στο μέτωπό του.
Τα σημάδια στο κεφάλι του δείχνουν ότι τον χτύπησαν με κάτι.
Τον χτύπησε μια άμαξα που ερχόταν εδώ
και έχασε τη ζωή του όταν χτύπησε το κεφάλι του σε μια πέτρα.
Αυτό σημαίνει
ότι ο απαίσιος εγκληματίας είναι εδώ!
Ο Χανς ήταν ο εθνικός μας θησαυρός. Έκανε τους ανθρώπους όμορφους.
Αυτό το έγκλημα είναι εντελώς ασυγχώρητο!
Αρχίζουμε τις έρευνες αμέσως.
Όλες οι άμαξες που ήρθαν απόψε θα ελεγχθούν.
Ο ιδιοκτήτης της άμαξας με τα ίχνη αίματος
έχει σκοτώσει τον Χανς!
Θα παραμείνετε εδώ μέχρι να βρεθεί ο ένοχος.
Ελέγξτε αμέσως τις άμαξες.
Μάλιστα.
Τι θα κάνουμε; Θα μας πιάσουν.
Μην ανησυχείς. Ο Πολ θα κανονίσει την άμαξα.
Τι;
Τι; Πολ;
Με χρειάζεστε κάτι;
Έκανες αυτό που σου ζήτησα;
Ποιο; Το αίμα στην άμαξα;
Ναι, το έπλυνα.
- Τι; - Ναι.
Εννοείται ότι δεν με είδαν οι στρατιώτες του παλατιού.
Είμαι καθαρό ποντίκι εγώ.
Είσαι ένα υπέροχο ποντίκι!
Μπράβο σου!
Πώς ήρθες εδώ;
Να σας πω…
Υπάρχει ένα υπόγειο πέρασμα που ξέρουν μόνο τα ποντίκια.
Το τυρί και το κρασί στο παλάτι είναι εξαιρετικά.
Πηγαινοερχόμαστε από το πέρασμα για να τα απολαύσουμε κρυφά.
Το τυρί και το κρασί είναι θαυμάσια.
Τυρί και κρασί.
Τυρί… Όχι!
Δεν ήπια κρασί.
Οδηγώ σήμερα και χτύπησα ήδη κάποιον.
Δεν θα πιω…
- Σουτ… - Σκουίκ;
Σκουίκ…
- Σουτ! - Σκουίκ.
Μη λες ότι χτύπησες κάποιον.
- Τι; - Όλοι είναι ταραγμένοι.
Ευτυχώς, δεν με άκουσε κανείς.
Θα ασχοληθώ με το τυράκι μου για σήμερα.
Βασιλιά μου, υπήρχαν κομμάτια τυριού στο έδαφος, κοντά στο σώμα του Χανς.
Ο δράστης τον σκότωσε ενώ έτρωγε τυρί…
Ο δράστης λατρεύει το τυρί περισσότερο από οτιδήποτε.
Βρείτε τους λάτρεις του τυριού στο βασίλειο.
Μάλιστα.
Δεν ήμουν εγώ! Δεν έχω άλλο τυρί εκτός απ' αυτό εδώ.
Κοκκινοσκουφίτσα, πάμε να φύγουμε από το πέρασμα.
Αν φύγουμε τώρα, θα 'ναι σαν να θέλουμε να μας υποπτευθούν.
Κι αν μας συλλάβουν;
Έχεις δίκιο.
Θα πάω στην άμαξα από το πέρασμα.
Μην πιεις κρασί!
Είναι παράξενη αυτή η άμαξα, αλλά δεν βλέπω αίμα.
Έντεκα η ώρα. Μία ώρα μέχρι να λυθούν τα μάγια.
Έτσι όπως πάμε, θα λυθούν ενώ βρισκόμαστε εδώ.
Ας μείνουμε μέχρι το τέλος και το σκάμε από το πέρασμα.
Επιτρέψτε μου να αναφέρω.
Ψάξαμε όλες τις άμαξες, αλλά δεν βρήκαμε ίχνη αίματος.
Αυτό σημαίνει ότι ο ένοχος δεν βρίσκεται εδώ.
Μάλιστα.
Με ενημέρωσε ο γιατρός που έκανε τη νεκροψία.
Κρίνοντας από το πώς έπηξε το αίμα, τον χτύπησαν στο κεφάλι πρώτα.
Που σημαίνει
ότι ο Χανς ήταν ήδη νεκρός όταν τον χτύπησε η άμαξα.
Κοιτάξτε!
Οι στρατιώτες που έψαξαν το σπίτι του Χανς…
βρήκαν μια πέτρα ακονίσματος με αίμα.
Σίγουρα τον σκότωσαν στο σπίτι του.
Εκτιμούμε ότι πέθανε κάποια στιγμή μεταξύ 13:00 και 15:00.
Τον χτύπησε η άμαξα επειδή…
Ο δράστης ήθελε να αποσυντονίσει τις έρευνες δημιουργώντας αντιπερισπασμό.
Όπως συμπέρανα κι εγώ.
Ναι…
Οι στρατιώτες βρήκαν κάτι παράξενο στο σπίτι του Χανς.
Κάτι παράξενο;
Φέρτε το εδώ.
Μάλιστα!
Μαλλιά;
Όντως; Υπάρχουν μαλλιά μέσα στην τσάντα;
Πολλά μαλλιά.
Ένα μικρό δείγμα από αυτά που υπήρχαν στο σπίτι του.
Βασιλιά μου, θα ακούσετε τη θεωρία μου;
- Πες μου. - Αμέσως.
Ο απαίσιος εγκληματίας είναι εδώ!
Αυτό είπα κι εγώ πριν λίγο.
Μόλις τώρα το είπα…
Η κορδέλα ανήκει στην αδελφή μου, την Ανν.
Δηλαδή, τα μαλλιά…
Η αδελφή μου καμάρωνε για τα μακριά, όμορφα μαλλιά της.
Γιατί να κόψει αυτά τα όμορφα μαλλιά;
Αυτό σημαίνει ότι ο κορυφαίος κομμωτής ήταν άνθρωπος κι αυτός.
Σημαίνει ότι μερικές φορές κι ο Χανς έκανε λάθη!
Ο Χανς τα έκοψε κατά λάθος όταν δούλευε.
Που σημαίνει
ότι η κοπέλα στην οποία ανήκουν τα μαλλιά που κόπηκαν κατά λάθος
έχει μεγάλο άχτι τον Χανς.
Άρα, λες ότι μια γυναίκα με κοντά μαλλιά
σκότωσε τον Χανς.
Ακριβώς!
Πέντε γυναίκες.
Να σας ρωτήσω, λοιπόν.
Είναι δικά σας τα μαλλιά;
- Πολύ παράξενο. - Τι;
Είναι ακριβώς αυτό που υποψιάστηκα.
Ο Χανς σάς έκοψε τα μαλλιά κατά λάθος.
Οπότε
ποια τον σκότωσε;
Λοιπόν…
Μία απ' αυτές τις γυναίκες.
Μπορώ να πω κάτι;
Ορίστε;
Δεν σας έχω ξαναδεί.
Με λένε Κοκκινοσκουφίτσα.
Είμαι απλώς μια οδοιπόρος.
Άρα απλώς ταξιδεύεις και πέρασες από δω.
Τι θέλεις να πεις;
Είναι δύσκολο να το πω…
Ο οικονόμος σας κάνει λάθος.
Ορίστε;
Τι αγένεια! Από μια οδοιπόρο!
Ηρέμησε.
Γιατί κάνει λάθος; Φαίνεται λογικό συμπέρασμα.
Είναι πολύ απλό.
Κάτι συμβαίνει μ' αυτές τις κοτσίδες.
Δηλαδή;
Αυτές οι κοτσίδες είναι δεμένες με όμορφες κορδέλες.
Και τι μ' αυτό;
Κανονικά, βγάζεις την κορδέλα πριν κόψεις τα μαλλιά.
Αυτά δεν κόπηκαν κατά λάθος.
Κόπηκαν έτσι επίτηδες.
Πράγματι.
Τότε γιατί τον σκότωσαν;
Δεν έχω ιδέα.
Μόνο αυτοί που έκοψαν τα μαλλιά τους το ξέρουν.
Πώς σου έκοψε τα μαλλιά;
Σε παρακαλώ, πες μου, Ανν.
Γύρω στις 10:00 σήμερα
πήγα να κόψω τα μαλλιά μου στον Χανς.
Δεν πίστευα ότι ο βασιλικός κομμωτής θα άγγιζε τα μαλλιά μου.
Σαν όνειρο που έγινε αληθινό!
Περίμενα πώς και πώς.
Ισχύει…
Ο πρίγκιπας προτιμά τις γυναίκες που έχουν πιο κοντά μαλλιά.
Θα σε κάνω γυναίκα για τα γούστα του.
Και να…
η μητέρα μου έκανε τα πάντα για να έχω αυτήν την ευκαιρία.
Και σίγουρα κόστισε πολλά λεφτά.
Μόνο που…
δεν ήθελα να κόψω τα μακριά μαλλιά μου.
Θες να γίνεις γυναίκα του;
Ή μήπως θέλεις μακριά, όμορφα μαλλιά;
Μην τα θες όλα δικά σου.
Η συμπεριφορά του άλλαξε εντελώς, και μου έκοψε τα μαλλιά με το ζόρι!
Αχ, η γλυκιά μου,
η καημενούλα μου, η Ανν.
Προτιμάτε όντως τις γυναίκες που έχουν πιο κοντά μαλλιά, σωστά;
Η κόρη μου είχε μακριά, όμορφα μαλλιά.
Ο μόνος που μπορεί να την παρηγορήσει
είστε εσείς, πρίγκιπά μου.
Η κόρη μου θα έκανε τα πάντα για σας.
Πρίγκιπά μου.
Παρακαλώ, διαλέξτε την κόρη μου, την Ανν, για πριγκίπισσά σας.
Η Ανν είναι η ιδανική για σας.
Κι εγώ έκοψα τα μαλλιά μου. Ο Χανς μου είπε ότι τα προτιμάτε έτσι.
Σας αρέσουν τα κοντά μαλλιά, ε;
Κοιτάξτε με.
Τι; Μου πάνε πιο πολύ εμένα.
Της Ανν της πάνε πιο πολύ.
Μη μιλάς, κυρά μου!
Σ' αρέσουν οι μικρές με κοντά μαλλιά;
Εσείς καλύτερα να το βουλώσετε!
Δεν υπάρχει γυναίκα που να της πηγαίνουν τα κοντά μαλλιά
όσο της κόρης μου.
Έτσι νομίζεις! Τι 'ναι αυτά που λες;
Όντως ο πρίγκιπας προτιμάει
πιο κοντά μαλλιά στις γυναίκες;
Δεν το ήξερα.
Πατέρα…
Έχω ξανακούσει κακές φήμες για τον Χανς.
Δεν απάντησες στην ερώτησή μου!
Κακές φήμες;
Ο Χανς ήταν πράγματι ταλαντούχος κομμωτής.
Όμως, ζήλευε τις γυναίκες που είχαν όμορφα μαλλιά και δεν ήταν πελάτισσές του.
Και γιατί, παρακαλώ;
Δεν μπορούσε να δεχτεί ότι υπάρχουν τόσο όμορφα μαλλιά
χωρίς να είναι δική του δημιουργία.
Έτσι, έψαχνε για γυναίκες με όμορφα μαλλιά.
Και τα όμορφα αυτά μαλλιά…
τα έκοβε με το ζόρι!
Αυτό είναι εξωφρενικό.
Που σημαίνει…
Τι σημαίνει, σοφή Κοκκινοσκουφίτσα;
Ξέρετε, άκουσα κάτι…
Η αλήθεια είναι ότι η ξαδέλφη της μητέρας μου δουλεύει εδώ ως υπηρέτρια.
Μας έβαλε στο παλάτι διακριτικά μετά το μεσημέρι.
Μπήκες κρυφά. Τι σχεδίαζες να κάνεις;
Δεν σχεδίαζα τίποτα!
Ήθελα να γνωρίσω τον πρίγκιπα και να του ζητήσω να χορέψουμε.
Τελικά γνωριστήκατε;
Όχι.
Πρώτη φορά τη βλέπω.
Τι σημαίνουν όλα αυτά;
Στάθηκα μπροστά στην κάμαρα του πρίγκιπα.
Αλλά…
δεν μπόρεσα να τον συναντήσω.
Γιατί όχι;
Επειδή…
άκουσα κάτι.
Με συγχωρείτε.
- Αυτό είναι ασυγχώρητο! - Παρακαλώ, ηρεμήστε, πρίγκιπά μου.
Έχεις ιδέα τι έκανες;
Μάλιστα…
Τσακώνονταν.
Ο πρίγκιπας
ήταν ιδιαιτέρως εκνευρισμένος.
Ισχύει η ιστορία της Ανν;
Ισχύει.
Τι συμβαίνει εδώ; Έχω μπερδευτεί.
Ο Χανς ήρθε στην κάμαρά μου σήμερα λίγο μετά το μεσημέρι.
Είναι καινούργια αυτά τα ρούχα;
Θα σας πηγαίνουν πολύ.
Συγγνώμη! Είμαι πολύ αδέξιος.
Χανς…
Πού τα βρήκες αυτά;
Μη σας απασχολεί αυτό.
Άρα οι φήμες είναι αληθινές.
- Αυτό είναι ασυγχώρητο! - Παρακαλώ, ηρεμήστε, πρίγκιπά μου.
Έχεις ιδέα τι έκανες;
Ενώ εσείς;
Τι;
Όλοι έχουν μυστικά.
Σας είδα. Νομίζω ότι πέρασε ένας χρόνος από τότε.
Λες ότι σε απείλησε;
Ναι.
Λυπάμαι.
Πριν έναν χρόνο,
αυτός που πέταξε το πολύτιμο στέμμα σας…
ήμουν εγώ.
Δεν μπορώ να το πιστέψω ότι ήσουν εσύ.
Αυτό είναι σοβαρό έγκλημα.
Μάλιστα.
Γιε μου.
Γιατί έκανες κάτι τέτοιο;
Αδύνατον.
Κι όμως.
Ξέρεις γιατί.
Δεν σου είπα να ξεχάσεις την υπηρέτρια;
Εγώ θα σου βρω καλή γυναίκα.
Γι' αυτό οργανώσαμε κι αυτόν τον χορό!
Πατέρα, είχα θυμώσει.
Δεν ενέκρινες τη σχέση μου με τη Ρέμι!
Ρέμι…
Δεν μπορώ…
Δεν είμαι αρκετά όμορφη για σένα.
Μην ανησυχείς, Ρέμι.
Θα μιλήσω στον πατέρα μου.
Πρίγκιπά μου…
Ρέμι…
Για μένα…
είσαι η ομορφότερη.
Αλλά…
αφού μίλησα με τον πατέρα μου,
εκείνη εξαφανίστηκε.
Δεν την ενέκρινες κι έφυγε!
Σου είπα. Ήταν παρεξήγηση!
Δεν έφερα αντίρρηση στη σχέση σου.
Αυτή η κοπέλα εξαφανίστηκε αυτοβούλως!
Δεν καταλαβαίνεις τα αισθήματά μου!
Δεν έχεις ιδέα
πόσο την αγαπώ!
Με συγχωρείτε…
Μπορώ να πω κάτι;
Ωραία στιγμή διαλέξατε.
Να 'στε καλά.
Εντυπωσιακό.
Πολύ διακριτικό εκ μέρους σας.
Θα ήθελα να πω κάτι τώρα.
Μου επιτρέπετε;
Ο Χανς απλώς έφυγε μετά;
Μέχρι να φτιαχτεί το νέο στέμμα, δύσκολα χτένιζα τα μαλλιά του βασιλιά.
Αναρωτιόμουν πώς να παρουσιάσω τον βασιλιά αξιοπρεπώς χωρίς το στέμμα.
Δεν ήταν πολύ δύσκολο για κάποιον σαν εμένα.
Πάντα πίστευα
ότι ο καθρέφτης σου ήταν ωραιότατος.
Στείλ' τον στο σπίτι μου.
Ως δώρο εκ μέρους σου.
Τι ώρα να πούμε;
Πέντε το απόγευμα θα 'ναι μια χαρά.
Με εκβίαζε.
Απαίτησε τον βασιλικό καθρέφτη.
Μη μου πεις ότι του έδωσες τον καθρέφτη που μας ανήκει γενιές τώρα.
Με συγχωρείτε, πρίγκιπά μου.
Ήρθα για το αντικείμενο που θα σταλεί στον Χανς.
Αποφάσισα να μην του δώσω τον καθρέφτη.
Συνειδητοποίησα κάτι κοιτάζοντάς τον.
Αν και ήξερα τις φήμες γι' αυτόν,
πιάστηκα στα δίχτυα του.
Ένιωθα άσχημος που δεν είπα τίποτα.
Πρίγκιπα,
για να τον κάνεις να πάψει να μιλάει για το στέμμα,
τον σκότωσες, έτσι;
Δεν είναι έτσι.
Πατέρα, σε παρακαλώ, πίστεψέ με.
Μετά τον χορό,
θα σου έλεγα για το στέμμα.
Δυστυχώς, πρίγκιπά μου.
Αυτό δεν μπορεί να το αποδείξει κανείς.
Μα δεν τον σκότωσα.
Τότε γιατί;
Γιατί δεν ήρθες στην πρόβα του χορού;
Σε έψαχνα. Ήρθα να σε βρω.
Δεν ήσουν στην κάμαρά σου.
Δεν ήσουν στο παλάτι.
Ήθελα…
να μείνω μόνος μου.
Και πήγα έναν περίπατο.
Πολύ βολική δικαιολογία!
Τι ώρα πήγατε περίπατο;
Μεταξύ 13:00 και 15:00.
Σοφή Κοκκινοσκουφίτσα,
τότε υποτίθεται ότι πέθανε ο Χανς!
Αυτό είναι σύμπτωση.
Συνάντησες κανέναν ενώ περπατούσες;
Όχι. Κανέναν.
Δεν περνούν πολλοί απ' αυτόν τον λόφο.
Ο πρίγκιπας
έχει κίνητρο για τον φόνο.
Και δεν έχει άλλοθι.
Πρίγκιπά μου.
Πάντα είχες έντονο το αίσθημα του δικαίου.
Μήπως αυτό το αίσθημα δικαίου
σε οδήγησε σ' αυτήν την πράξη;
Πατέρα…
Με θεωρείς ύποπτο για τον φόνο;
Όχι, δεν τον σκότωσα!
Συλλάβετε τον πρίγκιπα.
Πατέρα!
Πάρτε τον.
Πρίγκιπά μου!
Σε πιστεύω. Δεν τον σκότωσες εσύ!
Σ' ευχαριστώ.
Πρίγκιπά μου…
Κοκκινοσκουφίτσα, δεν μπορεί να σκότωσε τον Χανς.
Σε ικετεύω, κάνε κάτι!
Μα υπάρχουν ενδείξεις…
Τι είναι αυτό;
Αυτό είναι…
Ένα αγκάθι.
Ο πρίγκιπας δεν είναι ο δολοφόνος.
Εσύ εκεί!
Δεν επιτρέπονται ξένοι εδώ!
Να φύγεις αμέσως!
Σταθείτε!
Είπες ότι ο πρίγκιπας δεν είναι ο δολοφόνος, σωστά;
Σωστά.
Γιατί το λες αυτό;
Μεταξύ 13:00 και 15:00, ο πρίγκιπας ήταν μόνος του.
Καθόταν σ' έναν λόφο με ωραία θέα.
Τι είπες;
Κοιμόμουν σε μια σπηλιά στο δάσος.
Από εκεί, τον έβλεπα συνέχεια.
Λες αλήθεια;
Μάλιστα.
Με κόκκινο σακάκι και λευκό παντελόνι.
Ήταν στους πράσινους λόφους.
Αν αυτό που λες είναι αλήθεια, τότε ο πρίγκιπας έχει άλλοθι!
Αντιστράφηκαν οι όροι!
Ο βασιλιάς είναι και πατέρας τελικά.
Τι ανακούφιση!
Βασιλιά μου!
Προσέχετε, παρακαλώ.
Τι πράγμα;
Δείτε πόσο άσχημη και βρόμικη είναι.
Είναι ζητιάνα, άνθρωπος κατώτερης τάξης.
Δεν μπορούμε να την εμπιστευτούμε.
Εσύ.
Μάλιστα.
Τι χαζομάρα…
Μπορώ να ρωτήσω κάτι;
Γιατί οι άνθρωποι του βασιλείου δεν πιστεύουν τον ίδιο τους τον πρίγκιπα;
Άρα, πιστεύεις αυτά που είπε αυτή η γυναίκα;
Ναι.
Αλλά η εμφάνισή της…
Ισχυρίζεστε ότι λέει ψέματα επειδή είναι άσχημη;
Δεν είναι λογικό.
Μα είναι τόσο ακαλαίσθητη.
Δεν ξέρουμε, ίσως λέει ψέματα για τα λεφτά.
Υποπτεύεστε τους πάντες.
Τα ρούχα του πρίγκιπα φτιάχτηκαν για τον χορό, σωστά;
Σωστά.
Τότε, τι είναι αυτό;
Ήταν στο πάτωμα, εκεί όπου συνελήφθη ο πρίγκιπας.
Τι είναι αυτό;
Αγκάθι από θάμνο.
Και εδώ γύρω… Για να δούμε…
Αμάν! Να πάρει!
Ναι.
Φυτρώνουν στο δάσος κοντά στον λόφο με την ωραία θέα.
Να γίνω πιο σαφής;
Πώς έχουν αγκάθια τα ρούχα που πρωτοφόρεσε ο πρίγκιπας σήμερα;
Υπάρχει μόνο μία εξήγηση.
Ο πρίγκιπας πήγε πράγματι στον λόφο σήμερα.
Εξαιρετικό, σοφή Κοκκινοσκουφίτσα!
Ο πρίγκιπας λέει την αλήθεια!
Ακριβώς.
Βασιλιά μου.
Φέρτε τον πίσω.
Μάλιστα.
Εμπρός!
Τι συμβαίνει;
Πρίγκιπά μου.
Κάποιος εδώ μπόρεσε να επιβεβαιώσει το άλλοθί σου.
Είσαι ελεύθερος.
Ακούστε με.
Ζητώ συγγνώμη που σας κράτησα εδώ τόσο αργά.
Μπορείτε να αποχωρήσετε.
Εμείς πρέπει να φύγουμε!
Μας συγχωρείτε.
Περιμένετε, παρακαλώ!
Πρίγκιπά μου, ρίξτε μια ματιά στην Ανν μου.
Κοιτάξτε τα κάλλη της!
Σας αρέσουν οι γυναίκες με κοντά μαλλιά, σωστά;
Θα κάνω τα πάντα για σας, πρίγκιπά μου.
Για δείτε εδώ!
Δεν θα τα παρατήσουμε!
Η Ανν σας αγαπάει!
Το ρολόι θα σταματήσει! Γρήγορα!
- Σταχτοπούτα, βιάσου! - Ναι.
Περίμενε!
Λυπάμαι, πρίγκιπά μου.
Πρέπει να γυρίσω στο σπίτι.
Πες μου μόνο τ' όνομά σου!
Λυπάμαι πολύ!
Φεύγουμε αμέσως!
Πάρε μας όσο πιο μακριά γίνεται!
Το ρολόι θα χτυπήσει τελευταία φορά!
Πάνω που νόμιζα ότι έγινα άνθρωπος τελικά…
Αχ, σακατεύτηκα!
Τα μάγια…
λύθηκαν.
Εδώ είμαστε. Αυτό είναι το σπίτι μου.
Μπορείς να μείνεις όσο θέλεις.
Ευχαριστώ. Δεν θα σου γίνω βάρος.
Μην ανησυχείς.
- Κοκκινοσκουφίτσα. - Ναι;
Από δω.
Μάλιστα.
Βρομάει!
Από δω πήγε! Βρείτε την!
Τι ήταν αυτό;
Είναι κανείς εδώ;
Ωχ, να πάρει!
Ποια είσαι εσύ;
Απ' το στόμα μου το πήρες.
Με λένε Μάργκο.
Μάργκο…
Είσαι η άλλη αδελφή της Σταχτοπούτας;
Την ξέρεις;
Φτάνει, αρκετά μ' αυτά.
Μπορείς να με βοηθήσεις; Με κυνηγούν οι στρατιώτες.
Γιατί; Τι έκανες;
Κατά λάθος…
σκότωσα τον Χανς, τον κομμωτή!
Κάπου εδώ είναι. Βρείτε την!
Μάλιστα!
Αυτό το ψωμάκι ταιριάζει πολύ με μαρμελάδα σμέουρο.
Πώς μπορείς και τρως τώρα;
Ο Χανς μου έστειλε ένα γράμμα.
Είπε ότι θα μου κόψει τα μαλλιά ειδικά για τον χορό.
Θα με περίμενε στο σπίτι του στις 16:00.
Κύριε Χανς!
Η Μάργκο είμαι.
Ανοίγω.
Ευχαριστώ για την πρόσκληση.
Λιποθύμησα, και όταν συνήλθα…
Τι συμβαίνει;
Με χτύπησαν στο κεφάλι δεύτερη φορά. Μπαμ!
Δεν είδες ποιος σε χτύπησε;
Να δω.
Αχ, πονάει!
Ναι, όντως…
Σε χτύπησαν δυο φορές.
Όταν συνήλθα, το κεφάλι μου πονούσε πολύ.
Το κεφάλι μου…
Τότε, κατάλαβα ότι μπροστά μου βρισκόταν…
Τι…
Το κατάλαβα απ' την πρώτη στιγμή.
Ήμουν σίγουρη ότι ήταν νεκρός.
Και στο χέρι μου…
Περίμενε.
Άρα, δεν θυμάσαι να τον σκοτώνεις εσύ.
Σωστά.
Όμως, όπως κι αν το σκεφτείς, μόνο εγώ θα μπορούσα να το 'χω κάνει!
Ηρέμησε.
Θυμάσαι τίποτα άλλο;
Τι;
Α, ναι!
Τα μαλλιά της Ανν ήταν πάνω στο γραφείο.
Καμάρωνε για τα μαλλιά της. Δεν υπήρχε περίπτωση να τα κόψει.
Και μετά;
Είχα ξανακούσει κακές φήμες.
Ο Χανς έκοβε μακριά, όμορφα μαλλιά από κοπέλες και τα κρατούσε.
Νόμιζα ότι κάποιος που τον ζήλευε τα 'λεγε αυτά.
Αλλά τότε το συνειδητοποίησα.
Ο Χανς έκοψε τα μαλλιά της Ανν με το ζόρι.
Θα μου ανέβηκε το αίμα στο κεφάλι και έτσι θα σκότωσα τον Χανς!
Σίγουρα αυτό συνέβη!
Ηρέμησε.
Τι έγινε μετά;
Νόμιζα ότι έπρεπε να το καλύψω.
Έβαλα τον Χανς σε μια καρότσα.
Κρύφτηκα κοντά στον δρόμο
και περίμενα να περάσει καμιά άμαξα.
Για να τον χτυπήσει η άμαξα και να πουν ότι ήταν η αιτία θανάτου;
Ναι.
Περίμενα λίγο και ήρθε μια παράξενη άμαξα.
Αφού άκουσα το άλογο να κλοτσάει τον Χανς, έτρεξα στο δάσος.
Και μετά;
Υποτίθεται ότι έπρεπε να πάω στον χορό.
Αλλά άλλαξα γνώμη.
Ανησυχούσα ότι θα με έπιαναν.
Ούτε στο σπίτι ήθελα να πάω, οπότε έμεινα στο δάσος.
Πριν λίγο, με βρήκαν οι στρατιώτες που έκαναν περιπολία.
Πιάστε την!
Όχι, βοήθησέ με!
Ορίστε αυτή που ψάχνετε.
Ομολόγησε ότι σκότωσε τον Χανς.
Πάρτε την.
Μιλάς σοβαρά; Είπες ότι θα με βοηθήσεις!
Δεν είπα ποτέ κάτι τέτοιο.
Κτήνος! Δαίμονα! Τέρας!
Σοφή Κοκκινοσκουφίτσα!
Χαίρομαι που σε ξαναβλέπω.
Εντυπωσιάστηκα που την έκανες να ομολογήσει.
Θα πάω καλά μαντάτα στον βασιλιά.
Δεν είναι η δολοφόνος.
Ορίστε;
Είναι παλιοχαρακτήρας, και ήθελα να πονέσει λίγο.
Οικονόμε, κάτι μ' έχει προβληματίσει.
Θα με πας στο σπίτι του Χανς;
Και βέβαια.
Αυτό δεν είναι το αίμα του Χανς.
Το αίμα στο πάτωμα είναι περίπου ενός έτους.
Ο Χανς έχασε λίγο αίμα.
Ο θάνατός του ήταν ακαριαίος.
Τώρα μάλιστα…
Οικονόμε.
Μπορείς να με βοηθήσεις σε κάτι;
Ό,τι θέλεις, σοφή Κοκκινοσκουφίτσα.
Πρίγκιπά μου.
Ψάχνουμε εκείνη στην οποία ανήκει το γοβάκι.
Παραδόξως, αυτό το γοβάκι μπορεί να το φορέσει μόνο εκείνη.
Πες μου το όνομά σου, κοπέλα μου.
Σταχτοπούτα με λένε.
Σταχτοπούτα, δοκίμασέ το, παρακαλώ.
Μάλιστα.
Όπως επιθυμείτε.
Της κάνει! Ταιριάζει απόλυτα!
Μάλιστα.
Εσύ είσαι.
Συλλάβετέ την.
Μάλιστα.
Ορίστε;
Τι συμβαίνει; Γιατί;
Κοκκινοσκουφίτσα, πες τους ότι έπιασαν λάθος άνθρωπο!
Σταχτοπούτα.
Ναι;
Γιατί έχεις τόσα σημάδια στα πόδια σου;
Σου είπα χθες.
Τα έπαθα από τους θάμνους καθώς μάζευα σμέουρα.
Σταχτοπούτα.
Γιατί είσαι ξυπόλητη;
Η αδελφή μου, η Μάργκο…
Σταχτοπούτα.
Πώς σχεδίασες ένα έγκλημα τόσο επιπόλαια;
Αυτός που σκότωσε τον Χανς
είσαι εσύ.
Τι είναι αυτά που λες;
Κάτι δεν μου κόλλαγε από τη στιγμή που γνωριστήκαμε.
Γι' αυτό πήγα στον χορό μαζί σου.
Ορίστε;
Κάτι δεν μου πήγαινε καλά
όταν είπες ότι η Μάργκο σου πέταξε τα παπούτσια.
Πού ήταν το παράξενο;
Η Μάργκο λατρεύει τη μαρμελάδα σμέουρο.
Αν είχε πετάξει τα παπούτσια σου,
δεν θα μπορούσες να μαζέψεις σμέουρα στο δάσος με τόσους θάμνους.
Μου έκαναν τη ζωή δύσκολη!
Θες να με βγάλεις δολοφόνο;
Με τι κίνητρο;
Δεν έχω λόγο να σκοτώσω τον Χανς.
Το κίνητρό σου ήταν…
το ότι είσαι όμορφη.
Θες να γίνεις όμορφη;
Ορίστε;
Ο Χανς διέκρινε την αληθινή ομορφιά σου.
Ευθύς,
τον κυρίευσε η επιθυμία να σου κόψει τα μαλλιά.
Ξέρεις ποιος είμαι, σωστά;
Ακριβώς! Σωστά!
Είμαι του κόσμου ο κορυφαίος, ο χαρισματικός…
κομμωτής.
Ο Χανς.
Έχω κόψει και τα μαλλιά του βασιλιά.
Με έχεις ακουστά, έτσι;
Έλα στο σπίτι μου.
Θα σου κόψω τα μαλλιά.
Είναι μοναδική ευκαιρία.
Θες να είσαι όμορφη, σωστά;
Σίγουρα θα καταχάρηκες.
Ο κόσμος σε αποκαλεί άσχημη, και σε κακομεταχειρίζονται διαρκώς.
Κι όμως, ο κορυφαίος κομμωτής σε πρόσεξε
και είπε ότι θα σε κάνει όμορφη.
Αλλά δεν ήταν έτσι τα πράγματα.
Τι κάνετε;
Τα μαλλιά σου θα γίνουν εξαίσια.
Είναι πιο όμορφα από όλα τα μαλλιά που έχω κόψει ως τώρα στο βασίλειο.
Γι' αυτό πρέπει να εξαφανιστούν!
Εσύ σκότωσες τον Χανς.
Σκέφτηκες να παγιδεύσεις την ανόητη αδελφή σου, τη Μάργκο.
ΘΑ ΚΟΨΩ ΤΑ ΜΑΛΛΙΑ ΣΑΣ ΓΙΑ ΤΟΝ ΧΟΡΟ
Έγραψες ένα γράμμα, δήθεν από τον Χανς, προσκαλώντας την αδελφή σου.
Μόλις ήρθε η Μάργκο στο σπίτι του Χανς, τη χτύπησες
ώστε να τη βρει λιπόθυμη στις 17:00 ο υπηρέτης.
Και εκεί θα τέλειωναν όλα.
Αλλά…
Έκανες ένα λάθος.
Ανοίγω.
Ευχαριστώ για την πρόσκληση.
Δεν κατάφερες να την αναισθητοποιήσεις, και δεν είχες πια την πέτρα ακονίσματος.
Και πανικόβλητη…
Το τακούνι έσπασε από το χτύπημα.
Αυτό είναι το κομμάτι του.
Ήταν στα ρούχα της Μάργκο.
Δεν μπόρεσες να βρεις αυτό το κομμάτι γυαλί,
αλλά είχες αναισθητοποιήσει τη Μάργκο.
Έπρεπε να περιμένεις να έρθει ο υπηρέτης στις 17:00,
που θα την έβρισκε και θα υπέθετε ότι εκείνη ήταν ο δράστης.
Και θα πετύχαινες το τέλειο έγκλημα.
Αλλά δεν γινόταν να προβλέψεις τη μεταστροφή του πρίγκιπα.
Ο υπηρέτης δεν ήρθε, οπότε δεν βρήκε τη Μάργκο.
Αυτά είναι όλα εικασίες.
Αν αυτό το άφησε ο δράστης, τότε η ιστορία σου δεν έχει καμία βάση!
Για δείτε.
Τα γυάλινα γοβάκια μου είναι άθικτα.
Αυτό αποδεικνύει ότι δεν είμαι η δολοφόνος.
Όντως, αυτό το κομμάτι γυαλί δεν ταιριάζει με αυτά τα γοβάκια.
Έτσι δεν είναι;
Τα γυάλινα γοβάκια κάνουν μόνο σ' αυτήν στην οποία ανήκουν.
Αυτό το γυαλί δεν προέρχεται από αυτό το ζευγάρι.
Πολλοί απέκτησαν γυάλινα γοβάκια με τα μαγικά της Τέκλα.
Κάποιος άλλος τον σκότωσε.
Μόνο εσύ μπορεί να το 'κανες.
Αρκετά! Αν επιμένεις ότι ήμουν εγώ, θέλω αποδείξεις.
Σταχτοπούτα, ξέρεις…
το αριστερό γοβάκι που φοράς…
και αυτό που άφησες στο παλάτι χθες βράδυ…
δεν είναι τα ίδια.
Ορίστε;
Εκείνο το γυάλινο γοβάκι…
το έθαψες μαζί με το περιστέρι που αγαπούσες.
Είχες δύο ζευγάρια γυάλινα γοβάκια.
Το αριστερό γοβάκι που άφησες στο παλάτι
είναι εκεί.
Το δεξί γοβάκι που είναι ζευγάρι με το αριστερό που φοράς…
Είναι εδώ.
Το βρήκαμε θαμμένο με το περιστέρι.
Οικονόμε, το κομμάτι γυαλί;
Ταιριάζουν απόλυτα.
Όταν σε γνώρισα, δεν είχες παπούτσια.
Και όχι επειδή η Μάργκο τα είχε πετάξει.
Χτύπησες τη Μάργκο με το γοβάκι από το ξόρκι της Τέκλα,
αλλά έσπασε το τακούνι και το έθαψες.
Συνάντησες τη δεσποινίδα Τέκλα δύο φορές χθες
και πήρες δύο ζευγάρια γοβάκια.
Η δεύτερη φορά ήταν μαζί μου.
Η πρώτη φορά ήταν αφού σκότωσες τον Χανς
και έγραψες το γράμμα στη Μάργκο.
Έτσι δεν είναι, δις Τέκλα;
Ακριβώς.
Τι έκπληξη!
Ώστε εσύ είσαι η Σταχτοπούτα.
Όπως είπε κι η Κοκκινοσκουφίτσα, μεταμόρφωσα τα παπούτσια της σε γοβάκια.
Θυμάσαι τι ώρα;
Νομίζω ότι ήταν στις 15:00.
Το ρολόι του παλατιού χτύπησε τρεις φορές.
Με μπερδεύεις με κάποια άλλη.
Όταν σε είδαμε με την Κοκκινοσκουφίτσα, είπες "Χαίρω πολύ".
Αν ήταν δεύτερη φορά, θα είχες πει κάτι.
Δεν χρειάζεται να το εξηγήσω αυτό, ε;
Ορίστε;
Σωστά, Μπάρμπαρα;
Σωστά.
Όταν συναντηθήκατε δεύτερη φορά, σε είχα κάνει τόσο όμορφη
που ήσουν άλλος άνθρωπος.
Δεν φταίει η Τέκλα που νόμιζε ότι ήσουν κάποια άλλη.
Ευχαριστώ, δις Τέκλα και Μπάρμπαρα.
Εμένα γιατί δεν με λες "δεσποινίδα", ε;
Παρακαλώ.
Μάλιστα, να φεύγουμε τώρα.
Και συνεχίζω.
Μπορεί να μη δεχόσουν να φορέσεις το γοβάκι αν σ' το ζητούσα.
Γι' αυτό ζήτησα τη βοήθεια του πρίγκιπα.
Θα το δεχόσουν από τον πρίγκιπα.
Αποκλείεται να μην το δεχόσουν.
Πώς το ξέρεις;
Ποιο πράγμα;
Ότι το αριστερό γοβάκι που φοράω
είναι ζευγάρι με το σπασμένο δεξί;
Είναι γυάλινα γοβάκια και τα δύο, δεν αποδεικνύεται.
Θες να με παγιδέψεις.
Θα τα άλλαξες κρυφά. Αυτό έγινε σίγουρα.
Σταχτοπούτα.
Και μόνο το γεγονός ότι σου κάνουν…
αποδεικνύει ότι είσαι η δολοφόνος.
Έχεις δίκιο.
Εγώ ήμουν.
Εγώ το έκανα.
Εγώ σκότωσα…
τον Χανς.
Πες μου, Κοκκινοσκουφίτσα.
Πώς ήξερες ότι το γοβάκι ήταν θαμμένο με το περιστέρι;
Οι άνθρωποι στο βασίλειο
ενδιαφέρονται μόνο για το όμορφο.
Το έθαψες με το περιστέρι
γιατί κανείς δεν θα έσκαβε να βγάλει ένα βρόμικο πουλί.
Σίγουρα εσύ…
ξέρεις τους ανθρώπους αυτού του βασιλείου καλύτερα απ' όλους.
Ήταν η τέλεια κρυψώνα.
Τουλάχιστον έτσι νόμιζα.
Όντως,
ήταν η τέλεια κρυψώνα.
Αχ!
Το ήξερα.
Είμαι άτυχη κοπέλα.
Αν δεν σε είχα γνωρίσει…
Σταχτοπούτα.
Πρίγκιπά μου.
Κι ας μην το πιστεύεις.
Πες το μου ακόμα μια φορά.
Σε ικετεύω, πες το μου ξανά.
Ποιο πράγμα;
Ότι είμαι…
πολύ όμορφη.
Είσαι…
σκέτη απογοήτευση.
Συλλάβετέ την.
Μάλιστα.
Πρίγκιπά μου.
Κοκκινοσκουφίτσα, σ' ευχαριστώ.
Χάρη σ' εσένα, λύσαμε την υπόθεση.
Δεν σας θλίβει αυτό;
Ορίστε;
Υπάρχει ακόμη ένα πρόβλημα.
Τι πρόβλημα;
Η μέλλουσα σύζυγός σας, φυσικά.
Διαλέξατε τη Σταχτοπούτα στον χορό, αλλά τη συνέλαβαν.
Ξέχνα το.
Ακόμα κι αν δεν την είχαν συλλάβει,
δεν σκόπευα να την κάνω γυναίκα μου.
Αλήθεια; Φάνηκε να σας ενδιαφέρει στον χορό.
Έπρεπε να χορέψω με κάποια, ήταν μπροστά ο πατέρας μου.
Ψυχρό εκ μέρους σας.
Νιώθω άσχημα γι' αυτό.
Αλλά υπάρχει κάποια…
στην καρδιά μου ήδη.
Ναι, όσο για εκείνη…
Κατάλαβα ότι κάτι δεν μου κόλλαγε.
Γιατί εξαφανίστηκε η Ρέμι πέρυσι;
Φταίει αλήθεια ο βασιλιάς;
Μόνο έτσι εξηγείται.
Έψαξα το σπίτι του Χανς και βρήκα παλιό, ξεραμένο λεκέ από αίμα.
Τι προσπαθείς να πεις;
Η Ρέμι δέχτηκε επίθεση από τον Χανς.
Το ήξερα.
Τα μαλλιά ανήκαν στη Ρέμι.
Ο Χανς επιτέθηκε στη Ρέμι, εκείνη προσπάθησε να αμυνθεί.
Εξαφανίστηκε, με ένα μεγάλο σημάδι στο πρόσωπό της,
Μα γιατί;
Ένα σημάδι στο πρόσωπό της
δεν δικαιολογεί την εξαφάνισή της.
Έτσι είναι το βασίλειο.
Αυτό το βασίλειο δίνει μεγάλη σημασία στην ομορφιά.
Η σύζυγος του πρίγκιπα θα κριθεί κυρίως από την εμφάνισή της.
Με σημάδι στο πρόσωπό της,
δεν θεωρείται πια όμορφη.
Γι' αυτό εξαφανίστηκε.
Έτσι δεν είναι;
Ποια είστε;
Ρέμι…
Ρέμι.
Σε ψάχνω τόσο καιρό!
Εγώ πλέον…
δεν αξίζω αυτά τα λόγια.
Είμαι άσχημη, έχω μια μεγάλη ουλή.
Δεν σου αξίζω.
- Αυτό δεν είναι αλήθεια! - Είναι!
Θα βρεις μια όμορφη γυναίκα που σου αξίζει.
Απλώς ξέχνα…
εμένα.
Ρέμι,
τι 'ναι αυτά που λες;
Μπορώ να πω κάτι;
Ρέμι, ήσουν στον λόφο τη μέρα του χορού.
Γιατί παρακολουθούσες τον πρίγκιπα δύο ώρες;
Επειδή…
Ακόμα τον αγαπάς.
Δίκιο δεν έχω;
Γι' αυτό τον παρακολουθούσες ακόμα και μετά την εξαφάνισή σου.
Κυκλοφορούσες έτσι, για να μη σε προσέξει κανείς.
Ρέμι.
Είσαι ακόμα…
η πιο όμορφη.
Πρίγκιπά μου…
Σ' ΕΥΧΑΡΙΣΤΟΥΜΕ
Κοκκινοσκουφίτσα, σ' ευχαριστώ πολύ.
Χαρά μου.
Πρίγκιπα και Ρέμι, χαίρομαι που έχετε τη συγκατάθεση του βασιλιά.
Σ' εσένα τα χρωστάμε όλα.
Κατάλαβα τι ήταν σημαντικό για μένα.
Σ' ευχαριστώ.
Να 'στε ευτυχισμένοι.
Λοιπόν, λέω να σας αφήσω τώρα.
Κι έτσι τέλειωσε
η ιστορία της Σταχτοπούτας και της Κοκκινοσκουφίτσας.
Σοφή Κοκκινοσκουφίτσα!
Ωστόσο, αυτή είναι μόνο μία ιστορία ανάμεσα σε πολλές.
Σωστά. Αυτή η ιστορία αφορά την αγάπη και τη μαγεία
όπου η Κοκκινοσκουφίτσα διακινδυνεύει και τη ζωή της.
Να πάρει! Πονάει!
Κι άλλο αγκάθι;
Τα όμορφα πράγματα έχουν αγκάθια τελικά.
Υποτιτλισμός: Μαρία Μπαρδάνη